કાગડો મરી ગયો સડકની વચ્ચોવચ્ચ  સાવ કાગડો મરી ગયો ખૂલેખૂલો  બન્યો  બનાવ  કાગડો મરી ગયો નજરને એની  કાળી કાળી  ઠેસ વાગતી રહે જમાવી  એ  રીતે  પડાવ  કાગડો મરી ગયો  આ કાગડો  મર્યો  કે  એનું  કાગડાપણું  મર્યું તું  એ  સિદ્ધ  કરી બતાવ  કાગડો મરી ગયો શું  કાગડાના  વેશમાંથી  કાગડો  ઊડી ગયો ગમે  તે  અર્થ   ઘટાવ    કાગડો  મરી ગયો  શું કામ જઈને બેસતો એ વીજળીના તાર પર નડ્યો છે  જોખમી સ્વભાવ કાગડો મરી ગયો અવાજ આપી કોણે એના શબ્દ છીનવ્યાં હતા કરી  કરીને   કાંવ. . . કાંવ   કાગડો મરી ગયો  સદાય  મૃતદેહ  ચૂંથી  કોને  એમાં   શોધતો લઈ   બધા   રહસ્યભાવ   કાગડો મરી ગયો લ્યો કાગડો હોવાનો  એનો કાર્યક્રમ પૂરો થયો હવે  આ  રાષ્ટ્રગીત  ગાવ  કાગડો મરી ગયો  રમેશ  આમ  કાગડાની  જેમ  તું કરાંજ  મા યુ સ્ટોપ સ્ટોપ સ્ટોપ નાઉ  કાગડો મરી ગયો -રમેશ પારેખ